מכבי עירוני רמת גן (כדורסל נשים)

שמאל|ממוזער|200px|הסמל המקורי של הקבוצה (נמצא על חולצות השחקניות)
שמאל|ממוזער|150px|סמל הקבוצה עד לאיחודה ב-2019 עם עירוני רמת גן
**מכבי עירוני רמת-גן** (בעבר **בנות** **מכבי רמת חן** או **בנות מכבי רמת חן/בליך**) היא קבוצת כדורסל ישראלית מהעיר רמת גן, אלופת ליגת העל בכדורסל נשים לעונת 2019/2020 ו-2020/2021 ומחזיקת גביע המדינה בכדורסל נשים לעונת 2020/2021.

## היסטוריה
ב-1953 ייסדו כמה מתושבי שכונת רמת חן שברמת-גן את מועדון הספורט "מכבי רמת חן". בתחילה הפעיל המועדון קבוצת כדורגל, ומאוחר יותר נוספו ענפי ספורט נוספים: אתלטיקה, כדוריד, כדורעף וכדורסל. הפעילויות נערכו בתיכון בליך שבשכונה.

ב-1973 החליטה אגודת מכבי תל אביב, שהפעילה שתי קבוצות כדורסל נשים, להעביר אחת מהן לרמת חן. הקבוצה נקראה אז "מכבי דרום/רמת חן". ב-1975 החלה הקבוצה לשחק במגרש שהוקם עבורה בכפר המכביה. להישג ראשון הגיעה באותה שנה, כאשר העפילה לגמר גביע המדינה, והפסידה למכבי תל אביב.

במהלך שנות השמונים הגיעה הקבוצה למרבית הישגיה. ב-1981 זכתה לראשונה בגביע המדינה, לאחר שגברה על הפועל חיפה. באותה עונה הביסה את מ.א. מגידו בתוצאה 21-221. 108 מהנקודות קלעה אורנה אוסטפלד, נתון שהכניס אותה לספר השיאים של גינס. ב-1983 זכתה בשנית בגביע המדינה, שוב לאחר ניצחון על הפועל חיפה. ב-1986 העפילה פעם נוספת לגמר גביע המדינה, אך הובסה בידי אליצור תל אביב בתוצאה 43-112. המשך נחלשה הקבוצה ואף ירדה לליגה הארצית. בעונת 1987/1988 זכתה הקבוצה בגביע איגוד הכדורסל אחרי ניצחון בגמר מול הפועל גבעת נשר 41-80.

בשנת 2001 שבה רמת חן לליגת העל, וכבר בעונתה הראשונה בה סיימה במקום השלישי. בעונת 2003/04 הגיעה לראשונה בתולדותיה לגמר הפלייאוף, אך הפסידה לאליצור רמלה. בעונת 2005/06 שוב העפילה לגמר הפלייאוף, ושוב הפסידה, הפעם להפועל תל אביב. באותה עונה העפילה גם לגמר גביע המדינה, לראשונה מזה 20 שנה, אך הפסידה לאנדה רמת השרון. ב-2009 זכתה בגביע השלישי בתולדותיה, לאחר שגברה על רמת השרון במשחק הגמר.

את עונת 2015/16 סיימה הקבוצה במקום הראשון בליגת העל בכדורסל נשים במאזן 19 ניצחונות מול 2 הפסדים, אך הפסידה את האליפות למכבי בנות אשדוד לאחר הפסד 2:3 בסדרת הגמר. בנוסף, העפילה רמת חן אל גמר גביע המדינה 2016, והפסידה גם בו למכבי בנות אשדוד.

לקראת עונת 2016/17 שינתה הקבוצה שמה ל**בנות מכבי רמת גן**, אך השינוי לא החזיק זמן רב. בעונה זו זכתה הקבוצה בגביע המדינה בפעם הרביעית בתולדותיה (מול אליצור חולון), ועלתה לסדרת גמר אליפות המדינה בה התמודדה מול מכבי בנות אשדוד והפסידה בסדרת הגמר בתוצאה 3:1.

בקיץ 2019 הודיעה עיריית רמת גן כי הקבוצה תאוחד עם עירוני רמת גן ושמה ישונה ל**מכבי עירוני רמת גן**.

מכבי עירוני רמת גן היא אלופת ליגת העל לנשים בכדורסל לעונת 2020/2021 זו הייתה זכייתה השנייה ברציפות. ב-2021 זכתה בגביע החמישי בתולדותיה לאחר ניצחון על אליצור רמלה.

בעונת 2025/26 התמנה למאמן הקבוצה עדן ענבר, רמת גן זכתה בהמשך העונה בגביע ווינר כאשר ניצחה בגמר את הפועל ראשון לציון בתוצאה 62-66.

## תארים והישגים
***[[ליגת העל בכדורסל נשים|ליגת העל]]**:
*אלופה (1): 2019/2020, 2020/2021
**סגנית (4): 2003/2004, 2005/2006, 2015/2016, 2016/2017

***[[גביע המדינה בכדורסל נשים|גביע המדינה]]**:
**זכייה (5): 1980/1981, 1982/1983, 2008/2009, 2016/2017, 2020/2021
**סגנית (6): 1974/1975, 1985/1986, 2005/2006, 2010/2011, 2015/2016, 2018/2019

***[[גביע האיגוד בכדורסל נשים|גביע האיגוד]]**:
**זכייה (1): 1987/1988

## שחקניות הקבוצה בעבר ובהווה
***ראו:** **[[:קטגוריה:כדורסלניות מכבי עירוני רמת גן|כדורסלניות מכבי עירוני רמת גן]]**

## מאמני עבר בולטים

## קישורים חיצוניים
*  

* פרופיל הקבוצה באתר איגוד הכדורסל

## הערות שוליים

קטגוריה:קבוצות כדורסל נשים ישראליות
רמת חן
קטגוריה:רמת גן: מועדוני ספורט
רמת חן